b"\n_START_ARTICLE_\nGiv'at Ze'ev\n_START_SECTION_\nHistoria\n_START_PARAGRAPH_\nGiv'at Ze'ev sijaitsee l\xc3\xa4hell\xc3\xa4 el-Jibin palestiinalaiskyl\xc3\xa4\xc3\xa4, jonka tutkijat ovat yhdist\xc3\xa4neet Vanhan testamentin Gibeonin (hepreaksi Gi'von) kaupunkiin. Ennen Giv'at Ze'evin siirtokunnan perustamista sen nykyisell\xc3\xa4 paikalla sijaitsi sittemmin hyl\xc3\xa4tty Jordanian armeijan tukikohta. Israel valtasi L\xc3\xa4nsirannan Jordanialta kuuden p\xc3\xa4iv\xc3\xa4n sodan aikana vuonna 1967. Israelissa syntyi sodan j\xc3\xa4lkeen siirtokuntaliike, jonka j\xc3\xa4senet pyrkiv\xc3\xa4t asettumaan miehitetyille alueille. Vuonna 1977 joukko siirtolaisia asettui hyl\xc3\xa4ttyyn tukikohtaan Giv'at Ze'eviin, mutta ensimm\xc3\xa4iset yritykset asuttaa paikka eiv\xc3\xa4t onnistuneet. Israelin valtio otti paikan haltuunsa vuonna 1981 ja vuonna 1983 paikalle alettiin asuttaa siirtolaisia. Kansainv\xc3\xa4lisesti Israelin miehitetyille alueille perustamia siirtokuntia pidet\xc3\xa4\xc3\xa4n laittomina. Giv'at Ze'ev sai nykyisen nimens\xc3\xa4 vuonna 2004 ja se nimettiin Betar-liikkeen johtaja Ze'ev Jabotinskyn mukaan._NEWLINE_Israelissa on ollut esill\xc3\xa4 ehdotus liitt\xc3\xa4\xc3\xa4 Giv'at Ze'ev ja muut Jerusalemin l\xc3\xa4hell\xc3\xa4 sijaitsevat siirtokunnat yhdeksi suureksi kaupungiksi.\n_START_SECTION_\nV\xc3\xa4est\xc3\xb6\n_START_PARAGRAPH_\nGiv'at Ze'evin asukasluku vuoden 2016 lopussa oli 16\xc2\xa0865."